ছবিটিতে পরিকল্পিতভাবেই রোহিঙ্গারা যে মিয়ানমারে ব্রিটিশ আমলে অনুপ্রবেশ করে, তার আগে তারা সেখানে ছিল না এমন তথ্য সরবরাহ করা হয়েছে। অথচ রয়টার্স জানাচ্ছে, ওই ছবিটি আসলে একটি রঙিন ছবি, যেটিকে সাদাকালো হিসেবে পরিবেশন করা হয়েছে। ছবিটির পেছনের সত্য এই যে, ১৯৯৬ সালে আফ্রিকার দেশ রুয়ান্ডায় গণহত্যার সময় যখন শরণার্থীরা পালিয়ে যাচ্ছিল, এটি তখন তোলা হয়। পুলিৎজার পুরস্কার পাওয়া মার্থা রিয়াল এটির আলোকচিত্রী, তিনি সে সময় যুক্তরাষ্ট্রভিত্তিক সংবাদপত্র পিটসবার্গ পোস্ট-গেজেটে কাজ করছিলেন।